**Referat fra styremøte 19/08-14 kl.**

Tid/sted: kl. 18:00 – 19:40 på styrerommet.

Tilstede: Trond Heimdal Styreleder

Asbjørn Flatås Nestleder

Ingeborg Alexandersen Sekretær

Bente Malm Styremedlem

Rolf Kulseth Styremedlem

**Saksliste:**

**Punkt 1** Godkjenning og signering av møtereferatet pr. 24/06-14.

**Punkt 2** **Budsjett**

 Pr. 12/8: Omløpsmidler – kortsiktig gjeld: Kr. 738.329,-

 Betalt forsikring fra Gjensidige på kr. 268.466,-

Den økonomiske situasjonen ble tatt til etterretning.

**Vedlikeholdsplan**

Ingen oppgaver ihht vplan skal utføres i kommende periode.

 **HMS-aktiviteter utført i siste periode**

04/08: Hunder og katter. *Ingen avvik.*

04/08: Lekeplass månedlig tilstandskontroll. *Ingen avvik.*

13/08: HMS-runde. Ansattes arbeidsmiljø. *Ingen avvik.*

13/08: Kontroll av eiendommen Bergheimsvegen 28. *Ingen avvik.*

19/08: Rensing av sluk på tak høyblokk og lavblokk. *Ingen avvik.*

19/08: Kosting og visuell kontroll av taktekkene. *Ingen avvik.*

**Punkt 3** **Info fra arbeidsgrupper**

Arbeidsgruppen for HMS-runde i bygget er etablert. Gjennomgang av bygget vil bli utført så snart det passer for deltagerne.

**Punkt 4** **Løpende saker**

**Sak17/2014 Utette vindusbeslag**

Vindusbeslagene er nå utbedret. Nye skruer med gummiforing er satt inn.

Leiligheter med tilsvarende løsninger blir kontrollert og utbedret.

Forholdet er lagt inn i HMS- portalen for ettersyn og kontroll hvert 5. år.

**Sak 22/2014 Beplantning av nye busker foran høyblokken**

Lars Nypan har foreslått å beplante nye busker foran høyblokken. Dagens hekk er moden for utbytting. Han foreslår at det plantes Barlindbusker med høyde på ca. 1 meter. Disse har en kostnad på ca. kr. 1000,- pr. stk. Det kreves mellom 50 – 60 busker for å få riktig tetthet. Styret har mottatt en henvendelse fra en beboer i 1. etg. som var skeptisk til at hekken skulle erstattes med en ny, men lavere høyde. Styret bestemte derfor å invitere alle beboere i 1. etg., høyblokk, som vil bli mest berørt av saken, til et dialogmøte om saken før en beslutning tas.

**Punkt 5** **Nye saker til behandling**

S**ak 24/2014 Budsjett 2015**

Forberedende start rundt budsjettet 2015. Nestleder setter opp et budsjettforslag som styret skal diskutere på neste møte. Vaktmester uttrykte et behov for innkjøp av nytt/mer verktøy, noe som må inn på neste års budsjett.

**Sak 25/2014 Problemer med ringeklokketablået**

Det har vært gjentatte problemer med at besøkende ikke har fått ringeklokkene til å fungere fordi knappene er tunge å betjene. Systemet var utbedret i 2009 og NTE hadde service på systemet før sommeren, men problemet har ikke opphørt. NTE tilbyr bytte med noe avslag i pris. Styret er enige i at tablået må byttes. Styreleder etterspør type for å sikre et utbedret tablå enn nåværende blir satt inn.

**Sak 26/2014 Behov for maling av endevegg, lavblokk og bakvegg 12 Etg**

Vaktmester innhenter anbud på maling.

**Punkt 6** **Styremedlemmers plikter, ansvar og rettigheter**

* Lov om eierseksjoner (eierseksjonsloven)
* Gjennomgang av forsikringer.
* Evaluering av forretningsførers plikter, ansvar og rettigheter.

Saken utsettes til kommende møter.

**Punkt 7** **Diverse**

**Har vi for liten kapasitet på plastavfall containeren?**

Plastavfallscontaineren er ofte overfylt. Mulige løsninger kan være:

* Hyppigere tømming; alternativet er undersøkt og ikke aktuelt. Ingen i Trondheim kommune har hyppigere tømming enn hver 4. uke.
* Innkjøp av en ekstra container på 1,8 kubikk koster ca 5400 kr i året og vil medføre en økning i kommunale avgifter på ca kr.41 kr/beboer.

Et argument styret finner tungtveiende mot innkjøp av en container til, er det estetiske. En ny container vil øke det totale inntrykket av mange avfallsbeholdere og er lite ønskelig.

Styret vil derfor oppfordre beboerne til å kaste isopor i restavfall og understreke betydningen av ikke å kaste restavfall i plastcontaineren.

Innkjøp av ny container avventes.

**Punkt 8 Sameiets hjemmeside**

Noen av sakene fra møtet som legges ut på hjemmesiden som egen sak:

* Ringeklokketablået
* Plastavfallsbehandling

**Neste styremøte: Tirsdag 30.09. kl 18.00**

Trondheim,

--------------------------------- ----------------------------------------

Trond Heimdal, Styreleder Asbjørn Flatås, Nestleder

--------------------------------- ----------------------------------------

Bente Malm, Styremedlem Rolf Kulseth, Styremedlem

---------------------------------

Ingeborg Alexandersen, Sekretær